Mikra Anglia

Mikra Anglia (en ) é un filme grego de 2013 dirixido por Pantelis Voulgaris. O filme baséase na novela homónima de Ioanna Karystiani, a muller de Voulgaris, e está protagonizado por Pinelopi Tsilika, Sofia Kokkali, Aneza Papadopoulou e Andreas Konstantinou. A trama xira arredor de dúas irmás, Orsa e Moscha da illa de Andros, chamada Little England pola súa riqueza, que están ambas namoradas de Spyros; comeza no período de entreguerras e remata na década dos 50.

O filme tivo éxito comercial en Grecia, xa que foi o segundo filme máis exitoso de 2013 e o primeiro entre os filmes gregos. Mikra Anglia tamén tivo éxitos na crítica do país e no estranxeiro. Foi nomeado a trece premios da Academia de Cinema Helénico e gañou seis, incluído o premio ao mellor filme. A nivel internacional, dominou no Festival Internacional de Cine de Xangai de 2014, gañando tres premios Golden Goblet á mellor longametraxe, mellor director e mellor actriz, e tamén estivo nomeado a un Premio Satellite ao mellor filme en lingua non inglesa. Mikra Anglia foi escollido como candidato de Grecia para o Óscar ó mellor filme internacional na 87ª edición dos premios, mais finalmente non foi nomeado.

 Personaxes 
 Pinelopi Tsilika como Orsa Saltaferou
 Sofia Kokkali como Moscha Saltaferou
 Aneza Papadopoulou como Mina Saltaferou 
 Andreas Konstantinou como Spyros Maltabes
 Maximos Moumouris como Nikos Vatokouzis
 Vasilis Vasilakis como Savvas Saltaferos
 Christos Kalavrouzos como tío Aimilios

 Notas 

 Véxase tamén 
 Outros artigos 
 Filmes de Grecia propostos ó Óscar ó mellor filme internacional
 Filmes propostos ó mellor filme internacional na 87ª edición dos Óscar
 Ligazóns externas 

 Ficha en BoxOfficeMojo 

Categoría:Filmes de 2013
Categoría:Filmes en lingua grega
Categoría:Filmes de Grecia
Categoría:Filmes dirixidos por Pantelis Voulgaris
Categoría:Filmes ambientados en Grecia